Carl Michael Bellman

Carl Michael Bellman (4. helmikuuta 1740 Tukholma – 11. helmikuuta 1795 Tukholma) oli ruotsalainen runoilija ja muusikko, jota on kutsuttu myös Ruotsin kansallisrunoilijaksi.

Bellman aloitti kirjoittamalla juomalauluja ja satiirisia runoja, ja kääntämällä runoutta saksasta ja ranskasta. Kaikkiaan hän kirjoitti yli 1700 runoa, joista useimmat on sävelletty.

Hänen runoistaan tunnetuimman ryhmän muodostavat vuosina 1790 ja 1791 julkaistut kokoelmat Fredmanin epistoloita (Fredmans Epistlar) ja lauluja (Fredmans Sånger). Niihin Bellman keräsi runoja, joista suuren osan hän oli kirjoittanut jo 1760-luvulla.

Yksittäisistä Bellmanin lauluista tunnetuin on "Ukko Nooa" (Gubben Noach), joka on eräänlainen parodiamukaelma Raamatun Vanhan testamentin pohjalta. Myös Suomessa suosittu kevätlaulu ”Tuuli hiljaa henkäilee” (suomalainen teksti Olli Vuorinen) kuuluu Bellmanin lauluihin (Solen glimmar blank och trind, ep. 48). 

Laulujen melodiat olivat yleensä sovitettuja ajan suosituista sävelmistä ja harvemmin Bellmanin täysin itse säveltämiä.

Lähteet

Kirjallisuutta

Aiheesta muualla

 Carl Michael Bellmanin "kotisivu". Tekijä Thord Lindé. 
 Bellmanssällskapet.
 Ruotsalainen boheemi Bellman.  Jyväskylän yliopisto.
 C. M. Fredmanin lauluja ja loiluja: käytetty suomeksi ja Suomenmoahanki sovitettuna 1863. Carl Axel Gottlundin suomentamia ja mukailemia Bellmanin runoja. Kansalliskirjaston kokoelmien kappaleen digitoitu kopio.
 Muutamia käännöksiä C. M. Bellmanin lauluista: ynnä mukailema Ingeborgin valituksesta, ja Yksi Juoma-Laulu. Frenckellin kirjapaino 1837. Suomentanut Johan Fredrik Granlund. 
 Heikki Poroila, Yhtenäistetty Carl Michael Bellman: Teosten yhtenäistettyjen nimekkeiden ohjeluettelo. Suomen musiikkikirjastoyhdistys Helsinki 2012. Suomen musiikkikirjastoyhdistyksen julkaisusarja 106 (pdf)

Ruotsalaiset runoilijat
Ruotsalaiset muusikot
Ruotsalaiset säveltäjät
Vuonna 1740 syntyneet
Vuonna 1795 kuolleet